
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 571 (1) 

Κήρυξη αναδασωτέας έκτασης 5.400 στρεμ. στη θέση «Βλαχομάνδρια» 
περιφέρειας Δήμου Καρ. Βούρλων Φθιώτιδος. 

Ο ΝΟΜΑΡΧΗ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώαεως, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των Δασών κλπ.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160471/1180/8.7.80, β) 182447/3049/24.9.80. 

5. Την αριθμ. 391/4.3.92 πρόταση του δασαρχείου Αταλάντης με 
την οποία προτείνεται η κήρυξη της έκτασης που αναφέρεται στο θέμα 
ως αναδασωτέας. 

6. Τη 22961/85 απόφαση του Νομάρχη Φθιώτιδος, περί παραχω- 
ρήσεως αρμοδιοτήτων κλπ.». 

Κηρύσσουμε αναδασωτέα με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση και θα 
επιτευχθεί με φυσική αναγέννηση και τη διατήρηση του χαρακτήρος της 
δασικής έκτασης, ώστε να αποκλεισθεί η διάθεση αυτής για άλλο σκοπό. 

τη δημόσια δασική έκταση εμβαδού πέντε στρεμμάτων και τετρακο- 
σίων τετρ. μέτρων (5.400 στρεμ.) που βρίσκεται στη θέση «Βλαχομάν- 
δρια» περιφέρειας Δήμου Καμ. Βούρλων Ν. Φθ/δος και προσδιορίζεται 
από τα στοιχεία Α, Β, Γ, Δ, Ε, Ζ, Η, θ, I, Κ, Λ, Μ, Α και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 12 Μαρτίου 1992 

Με εντολή Νομάρχη 
Ο Διευθυντής 
ΔΗΜ. ΤΣΟΥΤΣΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 624 (2) 

Αναστολή χορήγησης οικοδομικών αδειών και εκτέλεσης οικοδομικών 
εργασιών σε τμήμα των ΟΤ 1138Γ και 1139 στην Λάρισα στη συ¬ 
νοικία Νέας Σμύρνης. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις οτυ άρθρου 8 παρ. ΙτουΝ.Δ. 17.7.1923. Περί σχε¬ 
δίων πόλεων κωμών και συνοικισμών του κράτους κλπ. του άρθρου 4 
του Ν. 1337/1983. Περί επέκτασης πολεοδομικών σχεδίων κλπ. και 
των αρθ. 31 και 4β του Ν. 1577/1985. Περί ΓΟΚ. 

2. Τις διατάξεις του αρθ. 1 παρ. 1 στοιχ. γ’ του Π.Δ. 183/1986. 
Περί εγκρίσεως τροποποιήσεων σχεδίων πόλεων και καθορισμού όρων 
και περιορισμών δόμησης από τους Νομάρχες. 

3. Την μελέτη κόμβου της Εθνικής οδού Αθηνών Θεσσαλονίκης με 
τον εξωτερικό δακτύλιο (ανάχωμα Ν. Σμύρνης) η οποία συντάσσεται 
από το ΥΠΕΧΩΔΕ και δεν έχει ακόμη ολοκληρωθεί. 


4. Την υπ’ αριθμ. 482 Απόφαση (πρακ. 30) 1991 του Δήμου Λάρι¬ 
σας περί αναστολής. 

5. Την σύμφωνη γνώμη του Συμβουλίου Χωροταξίας, Οικισμού και 
Περιβάλλοντος του Νομού που διατυπώθηκε ομόφωνα στη συνεδρίαση 
της 19.2.92 πρακ. 35. 

Και επειδή η έκδοση οικοδομικών αδειών και η εκτέλεση οικοδομι¬ 
κών εργασιών στα ΟΤ 1138Γ και 1139 στη Ν. Σμύρνη θα δημιουργή¬ 
σει δυσκολίες στην εφαρμογή του Κόμβου Εθνικής οδού και δακτυλίου, 
αποφασίζουμε: 

Αναστέλουμε την έκδοση οικοδομικών αδειών και εκτέλεση οικοδο¬ 
μικών εργασιών για έξι (6) μήνες σε τμήμα των ΟΤ 1138 Γ και 1139 
του ρυμοτομικού σχεδίου Λάρισας που βρίσκεται στη συνοικία Ν. Σμύρ¬ 
νης όπως φαίνεται στο συνημμένο σχεδιάγραμμα. 

Η παρούσα απόφαση ισχύει από την υπογραφή της. 

Η παρούσα να δημοσιευθεί στην Εφημερίδα της Κυβερνήσεως. 

Λάρισα, 4 Μαρτίου 1992 

Ο Νομάρχης 
Α. ΕΞΑΔΑΚΤΥΛΟΣ 

Αριθ. 1053 (3) 

«Τροποποίηση σχεδίου Οικισμού Προδρόμου» Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως» όπως τροποποιήθηκε και συμπληρώθηκε με το Ν.Δ. 732/70 
«Περί συμπληρώσεως των διατάξεων περί διοικητικής αποκεντρώ- 
σεως». 

2. Τις διατάξεις του Α.Ν. 314/68 (ΦΕΚ 47Α/68) «Περί παροχής 
εις τον Τπουργό Βορείου Ελλάδος και τους Νομάρχας αρμοδιότητος επί 
θεμάτων, εγκρίαεως σχεδίου πόλεων» όπως τροποποιήθηκε και συ¬ 
μπληρώθηκε με το Ν.Δ. 1018/70 (ΦΕΚ 220Α/71) και αντικαταστά- 
θηκε με το Ν. 1577/85 (άρθρο 34). 

3. Το αρ. 183 Π.Δ. (ΦΕΚ 70Α/5.6.88) «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες». 

4. Το από 2.4.85 Π.Δ. «Περί μεταβίβασης αρμοδιοτήτων στους Νο- 
μάρχες για την έγκριση και τροποποίηση ρυμοτομικών σχεδίων καθώς 


και όρων και περιορισμών δόμησης αγροτικών οικισμών» (ΦΕΚ 225Δ/ 
14.5.85). 

5. Το τροποποιημένο με την αρ. 181/24.1.90 απόφαση σχέδιο του 
Οικισμού Προδρόμου. 

6. Τις διατάξεις του από 17.7.23 Π.Δ. «Περί σχεδίων πόλεων». 

7. Την αρ. 68/91 απόφαση του Κοινοτικού Συμβουλίου Προδρόμου 
κατά πλειοψηφία. 

8. Την σύμφωνη γνωμοδότηση του Συμβουλίου Χ.Ο.Π. που διατυ¬ 
πώθηκε στο αρ. 3/ γνωμ. 2η/11.3.92 πρακτικό συνεδρίασής του, 
αποφασίζουμε: 

Εγκρίνεται η τροποποίηση του σχεδίου Προδρόμου με την μετατό¬ 
πιση των Ρυμοτομικών Γραμμών μεταξύ των Ο.Τ. 36 και 19 όπως 
φαίνεται στο συν/νο σχεδ/μα, το οποίο αποτελεί αναπόσπαστο μέρος 
της παρούσας. 

Η απόφαση αυτή με το σχεδιάγραμμα που τη συνοδεύει να δημοσιευ- 
θεί στην Εφημερίδα της Κυβερνήσεως. 

Τρίκαλα, 18 Μαρτίου 1992 

Ο Νομάρχης 
ΝΙΚ. ΒΑΤΑΛΗΣ 

